CELEX: 62014TN0231
Language: da
Date: 2014-04-15 00:00:00
Title: Sag T-231/14 P: Appel iværksat den 15. april 2014 af Det Europæiske Lægemiddelagentur til prøvelse af Personalerettens dom af 5. februar 2014 i sag F-29/13, Drakeford mod EMEA

30.6.2014   
            
            
               DA
            
            
               Den Europæiske Unions Tidende
            
            
               C 202/27
            
         Appel iværksat den 15. april 2014 af Det Europæiske Lægemiddelagentur til prøvelse af Personalerettens dom af 5. februar 2014 i sag F-29/13, Drakeford mod EMEA
   (Sag T-231/14 P)
   2014/C 202/34
   Processprog: fransk
   
      Parter
   
   
      Appellant: Det Europæiske Lægemiddelagentur (EMEA) (ved T. Jabłoński og N. Rampal Olmedo, som befuldmægtigede, bistået af advokaterne D. Waelbroeck og A. Duron)
   
      Den anden part i appelsagen: David Drakeford (Dublin, Irland)
   
      Appellantens påstande
   
   
               —
            
            
               Personalerettens dom i sag F-29/13 ophæves, for så vidt som den annullerer EMEA’s afgørelse om ikke at forlænge indstævntes kontrakt.
            
         
               —
            
            
               Der gives medhold i de af appellanten nedlagte påstande i første instans, dvs. sagen forkastes fuldt ud som ugrundet.
            
         
               —
            
            
               Indstævnte tilpligtes at betale omkostningerne i denne instans og i sagen for Personaleretten.
            
         
      Anbringender og væsentligste argumenter
   
   Til støtte for appellen har appellanten fremsat tre anbringender.
   
               1.
            
            
               Det første anbringende vedrører de retlige fejl, der er begået af Personaleretten, for så vidt angår fortolkningen af artikel 8, stk. 1, i ansættelsesvilkårene for de øvrige ansatte i Den Europæiske Union, idet Personaleretten fandt, at udtrykket »enhver senere fornyelse« skulle fortolkes som omhandlende enhver fremgangsmåde, hvorefter en midlertidigt ansat i henhold til artikel 2, litra a), i ansættelsesvilkårene for de øvrige ansatte i Den Europæiske Union, ved udløbet af den pågældendes ansættelse på bestemt tid alene kan fortsætte sit ansættelsesforhold hos denne arbejdsgiver som ansat for en bestemt tid, endog selv om denne forlængelse knyttes til et forhøjet løntrin eller en udvikling i de funktioner, der udøves.
            
         
               2.
            
            
               Det andet anbringende vedrører den retlige fejl, som Personaleretten har begået, for så vidt angår dennes erklæring om en undtagelse til fortolkningen af artikel 8, stk. 1, i ansættelsesvilkårene for de øvrige ansatte i Den Europæiske Union.
            
         
               3.
            
            
               Det tredje anbringende vedrører den retlige fejl, der er begået af Personaleretten, idet den gjorde brug af sin fulde prøvelsesret.